17/09/2009 | Administración LocalMunicipal
Camariñas
Notificación conforme ao art.59.5 da lei 30/92 por descoñecemento do enderezo do interesado do decreto de paralización de obras en lugar lingunde, camariñas, promovidas por Dª Mª Isabel Canosa Soneira

NOTIFICACIÓN POR DESCOÑECEMENTO DO ENDEREZO DO INTERESADO ANUNCIO “Conforme ó disposto nos artigos 59.5 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, faise pública a notificación da orde de paralización de obras ditada pola Alcaldía do Concello de Camariñas mediante de decreto de data de 4 de setembro de 2009: “Asunto: execución de obras consistentes en edificación de planta baixa, planta alta e con aproveitamento baixocuberta de tipoloxía illada, cuberta a dúas augas e uso aparente de vivenda unifamiliar. Está executado un peche de mampostería de altura aproximada superior a un metro, variable en función da orografía da finca, na parcela 6068 do polígono 501, Lugar de Lingunde (Camariñas), sen licenza municipal. En relación co asunto arriba indicado, resulta: 1º- Que, segundo informe ao efecto, constátase que se están a executar obras consistentes en edificación de planta baixa, planta alta e con aproveitamento baixocuberta de tipoloxía illada, cuberta a dúas augas e uso aparente de vivenda unifamiliar, e que xa está executado un peche de mampostería de altura aproximada superior a un metro, variable en función da orografía da finca, na parcela 6068 do polígono 501, Lugar de Lingunde ( Camariñas), sen licenza municipal. No citado informe técnico tamén se sinala que no plano pertencente ao expediente C26/5D correspondente ao deslinde de dominio público marítimo terrestre do tramo Punta do Castelo ata a Punta da Barca datado de decembro de 1996 xa se atopa grafada a edificación existente.2º- Que o promotor das obras é Dª Carmen Eugenia Cecilia Mariana Herreras Didi. Vista a normativa aplicable, especialmente prevista no artigo 214 da Lei 9/2002, de 30 de decembro de Ordenación Urbanística e Protección do Medio Rural de Galicia, que sinala que “ corresponderalle ó conselleiro competente en materia de urbanismo e ordenación do territorio a competencia para a adopción das medidas precisas de protección da legalidade respecto das obras e actividades realizadas en solo rústico, en calquera das súas categorías, sen a preceptiva autorización autonómica ou sen axustarse ás condicións da autorización outorgada, así como nos supostos de actividades prohibidas, sen que resulte de aplicación a limitación de prazo establecida no artigo 210.” Considerando que segundo informe emitido pola arquitecta municipal de data de 27 de xullo de 2009 (Anexo 26) as actuacións a realizar se sitúan en solo rústico e carecen de licenza municipal, así como non se ten coñecemento de outorgamento de autorización autonómica previa. E tendo en conta que segundo o disposto no artigo 214.2 da Lei 9/2002, de 30 de decembro, “ O Alcalde, en calquera caso, adoptará as medidas necesarias para a paralización das obras e actividades en execución sen autorización autonómica previa, sen licenza municipal ou sen axustarse ás condicións de calquera delas, dándolle conta, se é o caso, de forma inmediata ó conselleiro competente en materia de urbanismo” RESOLVO: Primeiro.- Ordenar a inmediata paralización das obras consistentes en edificación de planta baixa, planta alta e con aproveitamento baixocuberta de tipoloxía illada, cuberta a dúas augas e uso aparente de vivenda unifamiliar e peche de mampostería de altura aproximada superior a un metro, variable en función da orografía da finca, na parcela 6068 do polígono 501, Lugar de Lingunde ( Camariñas), sen licenza municipal. Segundo.- A dar traslado do expediente ao Conselleiro competente en materia de urbanismo e ordenación do territorio. Terceiro.- Notificar o presente acordo á interesada.” RECURSOS: Contra este acordo, no que ao seu punto pirmeiro se refire, poderá Vd. Interpoñer potestativamente recurso de reposición ante o órgano que a ditou o acto. O prazo para interpoñe-lo recurso de reposición será dun mes, contando desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. Contra o presente acordo no que aos seus puntos dous e seguintes se refire, que teñen a consideración de actos de trámite, non procede recurso administrativo, nin contencioso administrativo algún de conformidade co establecido no art.107 da Lei 30/1992, de 26 de novembro, de réxime xurídico das administracións públicas e procedemento administrativo común e o art.25 da lei 29/1998, de 13 de xullo, da xurisdición contenciosa administrativa. En Camariñas, a 4 de setembro de 2009 O Alcalde Asdo.: Manuel Valeriano Alonso de León